Publication: Magyar Közlöny
Issue: MK-2001-133 (Year: 2001, Number: 133)
Era: 1990-2004
Section: 4/2001. (I. 31.) KöViM rendelet 1. számú függelékének b) pontja.
Paragraph Index: 776

2. Alapkövetelmények 2.1. Megegyezőség: A jelzések mennyisége és minősége feleljen meg az utak hálózatban betöltött szerepének oly módon, hogy a helyes észlelést lehetővé tegye. 2.2. Egyneműség: Ugyanazon az útvonalon, annak kezdetétől a végéig, az úthasználók azonos rendszerű jelzéseket találjanak, az útbaigazító jelzések azonos jellemzőkkel (betűkkel, jelképekkel, színekkel és olvashatósági távolságokkal) rendelkezzenek. 2.3. Biztonság, észlelhetőség, érthetőség: Az útbaigazító jelzéseket a közlekedés biztonsága érdekében — a környezeti körülményekre és az azokkal való összhangra tekintettel — úgy kell kivitelezni, elhelyezni és fenntartani, hogy azok mind nappal, mind éjjel mozgó járműből is könnyen észlelhetők és megérthetők legyenek. 2.4. A jelzések mennyisége: Az útbaigazítást a lehető legkevesebb jelzéssel kell megoldani, de legalább annyi jelzést kell alkalmazni, amennyi az észlelhetőség, az érthetőség és a biztonság érdekében szükséges. 2.5. A döntések számának csökkentése: Az információk mennyiségét úgy kell meghatározni, hogy a jármű vezetőjének lehetőleg csak az „igen-nem” döntést kelljen meghoznia. 4 A közúti jelzőtáblák méreteiről és műszaki követelményeiről szóló

Source: https://magyarkozlony.hu/hivatalos-lapok/afc3b011d9608339c4e2a05932b0f19c0caf21da/dokumentumok/5f257510b1e251373eb0f018c876b48daf813290/letoltes